**FARSKÉ OZNAMY – filiálky NEMČICE // Farnosť Topoľčany**

**23. nedeľa v cezročnom období**

(6.9. – 12.9.2020)

▪ **Sv. omše v týždni a ich úmysly:**

*Streda*: 18.00 h. + František, Mária, ich rodičia

*Piatok*: 18.00 h. + Ernest Mokoš, rodičia a dcéra Janka

*Nedeľa*: 9.00 h. + Emil, Emília Pavlíkoví a ich rodičia

▪ **Liturgický kalendár:**

*Pondelok*: Sv. košických mučeníkov Marka, Melichara a Štefana, kňazov

*Utorok*: Narodenie Panny Márie, sviatok

*Sobota*: Najsvätejšieho mena Panny Márie, ľubovoľná spomienka

*Nedeľa*: 24. nedeľa cez rok

▪ **Stretnutie našich birmovancov** bude vo farskom kostole v Topoľčanoch a to **v sobotu 12.9. o 10.30 hod. alebo v pondelok 14.9. o 16.15 hod.** Záväzný pre birmovanca je jeden z týchto termínov. Pri tomto stretnutí budú každému birmovancovi rozdané otázky, ktoré do začiatku októbra je potrebné, aby sa ich naučiť (*otázky birmovancovi sa pokúsime poslať aj elektronicky mailom*). Súčasne už vopred informujeme, že na sobotu 19.9. o 10.00 hod. pripravujeme vo farskom kostole stretnutie rodičov všetkých birmovancov (*stačí prítomnosť jedného z rodičov*), aby sme si prebrali priebeha prípravu slávnosti birmovania, ktorá má byť v našej farnosti v sobotu 10.10. o 10.00 hod.

▪ Od štvrtka 10.9. plánujeme maľovať a upravovať priestory kancelárie farského úradu. Z tohto dôvodu bude na potrebný čas zriadená vo vedľajšej miestnosti provizórna kancelária. Úradné hodiny kancelárie farského úradu ostávajú nezmenené!

▪ V nedeľu 20.9. pri sv. omši o 9.00 hod. bude tu v Nemčiciach Poďakovanie za úrodu. Záujemci dary zeme môžu priniesť v dňoch od 14. do 18. septembra. Vopred za ne ďakujeme!

▪ Všetkým dobrodincom, ktorí prispeli na generálnu opravu organa v Nemčiciach vyslovujeme úprimné poďakovanie a srdečné Pán Boh zaplať a odmeň!